Lav et referat af nedenstående tekst:

Tekst:
Starten på den nye sæson har langt fra været tilfredsstillende for klubben, der stadig har sin første sejr til gode. Derfor var det også et hårdt slag for Vikingerne, da James Vear måtte vende hjem til England i oktober for at gennemgå kræftbehandling i sit hjemland. Løsningen på trænerposten blev en forfremmelse af den daværende assistenttræner Ivan Kuzmanic, der var kommet til klubben i sommeren. Efter fem kampe er Kuzmanic og ledelsen i Aalborg Vikings imedlertid blevet enige om at satse på en anden konstellation. - Hverken vi eller Ivan havde intentioner om, at han skulle være head coach, da han kom til klubben. Selvom han er en dygtig træner og har gjort, hvad han kunne med truppen, er det uden nogen form for dramatik, at vi har valgt at stoppe samarbejdet, siger direktør John Bennetsen. Ny træner for Vikings bliver den erfarne tyske center Mike Dejworet, der således skal være spillende træner, når han er kommet sig over sin albueskade. Kuzmanic ønsker den nye træner held og lykke med jobbet: - Mike er en moden og intelligent spiller, og jeg tror på, at han kan skabe resultater med holdet. Jeg ønsker ham held og lykke med trænergerningen. Mike Dejworek får hjemmebanedebut i den nye dobbeltrolle, når Vikingerne tager imod Copenhagen Wolfpack i Stadionhallen d. 3/12 klokken 19.00.

Referat:
Den turbulente sæson fortsætter for Aalborg Vikings, der har set sig nødsaget til at foretage endnu et trænerskifte.